Roysningurin hevur seinastu tvær vikurnar fyri tað mesta hildið til inni á Reyðafirði. Men um vikuskiftið fór hann sær ein túr út av fjørðinum. Fyrsta dagin fór hann út móti Seley, uttanvert munnan av Reyðafirði. Haðani ferðaðist hann suður til Støðvarfjørð, ið liggur 15 fjórðingar sunnari. Roysningurin, ið fór úr Føroyum 8. september, er enn í Íslandi. Eftir at hann kom á Reyðafjørðin 15. september, helt roysningurin til á fjørðinum í eina viku. Síðan gekk leiðin norðurvið strondini. Hin 22. september var hann á Langanesi, og haðani ferðaðist hann 100 fjórðingar norður í hav. Síðan vendi hann, og var aftur á Langanesi 25. september. Haðani fór hann suðuryvir. Hin 27. september var hann á Vápnafirði, 29. september á Viðfirði, har hann eisini var avmyndaður á landi; og 1. oktober var hann so aftur á Reyðafirði.